《满江红 廿年前，为人题小影，偶复见之，感而作》
清代·顾贞立

绣榻花关，记当日、轻涂嫩洒。曾有个、蛾眉蝉鬓，低头深拜。

捧砚有香舒小影，为他题咏增慷慨。猛回头、早是廿年前，真堪骇。

清扬句，今犹在。繁华梦，今难再。破丹青留得，文魔笔债。

光景尽随流水去，江山原是桑田海。算百年、三万六千场，休惊怪。

作者简介：清江苏无锡人，原名文婉，字碧汾，自号避秦人。顾贞观姊。诗词极多。有《栖香阁词》。